REPUBLIKA HRVATSKA

KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKI NAČELNIK

KLASA: 023-01/17-01/260

UR.BROJ: 2197/05-17-05-2

Veliko Trgovišće, 02.05.2017.g.

 Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13 i 137/15) i članka 49. Statuta općine Veliko Trgovišće („Službeni glasnik KZŽ“ broj: 23/09 i 08/13) dana 02. svibnja 2017. godine Općinski načelnik općine Veliko Trgovišće donosi

**O D L U K U**

**o korištenju javnih površina i drugih nekretnina u vlasništvu općine Veliko Trgovišće**
**u svrhu obavljanja političkih aktivnosti i izborne promidžbe**
**na području općine Veliko Trgovišće**

I

            Ovom Odlukom uređuje se način i uvjeti davanja na privremeno korištenje javnih površina i drugih nekretnina u vlasništvu općine Veliko Trgovišće (u daljnjem tekstu: nekretnine Općine), političkim strankama,  kandidatima i biračima koji predlažu kandidacijske liste i kandidate, za postavljanje privremenih objekata, te opreme za reklamiranje i oglašavanje, kao i održavanje javnih skupova u svrhu obavljanja političkih aktivnosti i izborne promidžbe na području općine Veliko Trgovišće.

II

            Pojedini izrazi u smislu ove Odluke imaju sljedeće značenje:

* javna površina - površina određena sukladno Odluci o komunalnom redu općine Veliko Trgovišće,
* privremeni objekti te oprema za reklamiranje i oglašavanje obuhvaćaju: štandove, info pultove i slične pokretne naprave, pozornice ili bine, šatore,
* druge nekretnine obuhvaćaju: društvene domove i druge prostore u vlasništvu općine Veliko Trgovišće, u kojima je moguće vršiti djelatnost propisanu ovom Odlukom.

III

Za privremeno korištenje nekretnine iz članka 1. ove Odluke, političke stranke i kandidati dužni su podnijeti pisani zahtjev općini Veliko Trgovišće, najkasnije 5 dana prije namjeravanog korištenja nekretnine.
 Pisani zahtjev treba sadržavati: naziv podnositelja zahtjeva, adresu, OIB, kontakt telefon i osobu za kontakt, namjenu privremenog korištenja nekretnine, oznaku nekretnine, vrstu opreme za  reklamiranje i oglašavanje, broj dana korištenja nekretnine sukladno namjeni.

IV

            Privremeno korištenje nekretnine dostupno je svim subjektima iz točke I pod istim uvjetima.

V

            Ako je zahtjev osnovan i ukoliko podnositelj zahtjeva ispunjava uvjete iz ove Odluke, općinski načelnik donosi odluku kojom se odobrava privremeno korištenje nekretnine iz članka 1. ove Odluke.

VI

            Ukoliko više političkih stranaka ili kandidata podnese zahtjev za privremeno korištenje iste nekretnine u isto vrijeme, prednost ima podnositelj zahtjeva čiji je potpuni pisani zahtjev ranije zaprimljen.

VII

Ukoliko politička stranka i kandidat koriste javnu površinu u svrhu održavanja političkog skupa, odgovorni su za sigurnost sudionika skupa.
 Korisnik javne površine dužan je istu urediti i očistiti najkasnije u roku od 24 sata od završetka skupa, a u protivnom će to učiniti Općina, a na trošak korisnika.

 VIII

            Privremeni objekti te oprema za reklamiranje i oglašavanje postavljeni prilikom izborne promidžbe, moraju se ukloniti najkasnije u roku 5 dana od održanih izbora, a u protivnom će to učiniti Općina na trošak korisnika.
 Općina će na trošak političke stranke ili kandidata ukloniti sve privremene objekte te opremu za reklamiranje i oglašavanje, koji su postavljeni suprotno ovoj Odluci ili bez odobrenja privremenog korištenja nekretnine.

IX

            Visina naknade za korištenje javne površine ili druge nekretnine u vlasništvu Općine i za postavljanje privremenih objekata te opreme za reklamiranje i oglašavanje određuje se kako slijedi:

* za štandove, info pultove i slične pokretne naprave – 40,00 kn/m2 dnevno,
* za pozornice, bine i šatore – 10,00 kn/m2 dnevno,
* za korištenje javne površine za javne skupove „na otvorenom“ – 10,00 kn/m2 dnevno,
* za društvene domove i druge prostore u vlasništvu Općine - 400,00 kn dnevno.

X

            Nadzor nad provedbom ove Odluke provodi komunalni redar Jedinstvenog upravnog odjela Općine.

XI

            Ova Odluka stupa na snagu danom donošenja, a objavit će se na službenoj internet stranici i oglasnoj ploči Općine.

 OPĆINSKI NAČELNIK

 Robert Greblički